CELEX: 32007R0375
Language: fi
Date: 2007-03-30 00:00:00
Title: Komission asetus (EY) N:o 375/2007, annettu 30 päivänä maaliskuuta 2007 , ilma-alusten ja niihin liittyvien tuotteiden, osien ja laitteiden lentokelpoisuus- ja ympäristöhyväksyntää sekä suunnittelu- ja tuotanto-organisaatioiden hyväksyntää koskevista täytäntöönpanosäännöistä annetun komission asetuksen (EY) N:o 1702/2003 muuttamisesta (ETA:n kannalta merkityksellinen teksti )

4.4.2007   
            
            
               FI
            
            
               Euroopan unionin virallinen lehti
            
            
               L 94/3
            
         
      KOMISSION ASETUS (EY) N:o 375/2007,
   annettu 30 päivänä maaliskuuta 2007,
   ilma-alusten ja niihin liittyvien tuotteiden, osien ja laitteiden lentokelpoisuus- ja ympäristöhyväksyntää sekä suunnittelu- ja tuotanto-organisaatioiden hyväksyntää koskevista täytäntöönpanosäännöistä annetun komission asetuksen (EY) N:o 1702/2003 muuttamisesta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisistä siviili-ilmailua koskevista säännöistä ja Euroopan lentoturvallisuusviraston perustamisesta 15 päivänä heinäkuuta 2002 annetun Euroopan parlamentin ja neuvoston asetuksen (EY) N:o 1592/2002 (1) ja erityisesti sen 5 ja 6 artiklan,
   sekä katsoo seuraavaa:
   
               (1)
            
            
               Kaikille asetuksen (EY) N:o 1592/2002 soveltamisalaan kuuluville ilma-aluksille on myönnettävä ilma-alusten ja niihin liittyvien tuotteiden, osien ja laitteiden lentokelpoisuus- ja ympäristöhyväksyntää sekä suunnittelu- ja tuotanto-organisaatioiden hyväksyntää koskevista täytäntöönpanosäännöistä annetun komission asetuksen (EY) N:o 1702/2003 (2) mukainen lentokelpoisuustodistus tai ilmailulupa ennen 28 päivää maaliskuuta 2007. Lentokelpoisuustodistuksen tai ilmailuluvan puuttuessa yhteisön lentoliikenteen harjoittajat eivät voi enää mainitun määräajan jälkeen käyttää kyseisiä ilma-aluksia jäsenvaltioiden alueella.
            
         
               (2)
            
            
               Komission asetuksen (EY) N:o 1702/2003 2 artiklan 3 kohdan c alakohdan mukaan Euroopan lentoturvallisuusviraston, jäljempänä ’virasto’, on määritettävä ennen 28 päivää maaliskuuta 2007 hyväksytty suunnittelu, joka tarvitaan lentokelpoisuustodistusten tai ilmailulupien myöntämiseksi sellaisille jäsenvaltioissa rekisteröidyille ilma-aluksille, jotka eivät täytä mainitun asetuksen 2 artiklan 3 kohdan a alakohdan vaatimuksia. Virasto ei ole voinut tehdä tällaista määrittämistä mainittuun määräaikaan mennessä monien ilmailutuotteiden osalta, koska se ei ole saanut tarvittavia hakemuksia tuotteiden suunnittelijoilta.
            
         
               (3)
            
            
               Lentokelpoisuustodistuksia tulisi myöntää vasta sen jälkeen, kun virasto on voinut hyväksyä tuotteen suunnittelun siitä tehdyn teknisen arvioinnin perusteella, kun taas rajoitettuja lentokelpoisuustodistuksia voidaan myöntää rajoitetuksi ajaksi, jotta tällaisten ilma-alusten käyttöä voidaan jatkaa ja virasto voi tarkistaa niiden suunnittelun.
            
         
               (4)
            
            
               Lyhyen määräajan vuoksi virasto ei ehtinyt hyväksyä erityisiä lentokelpoisuusspesifikaatioita ennen 28 päivää maaliskuuta 2007. Hyväksytty suunnittelu voidaan kuitenkin määrittää viittaamalla suunnittelujäsenvaltion hyväksymään suunnitteluun, sillä tällainen on olemassa useimmilla ilma-aluksilla, jotka ovat saaneet jäsenvaltion myöntämän tyyppihyväksynnän ennen 28 päivää syyskuuta 2003.
            
         
               (5)
            
            
               Tällainen määritys olisi tehtävä ainoastaan ilma-aluksille, joille jäsenvaltiot ovat myöntäneet lentokelpoisuustodistuksia, lukuun ottamatta rajoitettuja lentokelpoisuustodistuksia ja ilmailulupia, jotta voidaan varmistaa, että tällaiset ilma-alukset täyttävät vähintään kansainvälisen siviili-ilmailun yleissopimuksen liitteessä 8 vahvistetut turvallisuusvaatimukset.
            
         
               (6)
            
            
               Turvallisuusriskien minimoimiseksi ja kilpailun vääristymien rajoittamiseksi suunniteltua toimenpidettä olisi sovellettava ainoastaan ilma-aluksiin, joille jokin jäsenvaltio on myöntänyt lentokelpoisuustodistuksen ja jotka oli rekisteröity kyseisessä jäsenvaltiossa ennen sitä päivää, jona asetusta (EY) N:o 1702/2003 alettiin soveltaa kyseisessä jäsenvaltiossa (3). Tällaisten ilma-alusten omistajat eivät rekisteröintiajankohtana olleet tietoisia riskistä, että ilma-alusten käyttöä ei saisi jatkaa 28 päivän maaliskuuta 2007 jälkeen. Sen sijaan sellaisten ilma-alusten omistajat, jotka on rekisteröity jossain jäsenvaltiossa sen päivän jälkeen, jona asetusta (EY) N:o 1702/2003 alettiin soveltaa kyseisessä jäsenvaltiossa, olivat rekisteröintiajankohtana tietoisia siitä, että tällaisten ilma-alusten käyttöä saa jatkaa 28 päivän maaliskuuta 2007 jälkeen ainoastaan sillä edellytyksellä, että virasto hyväksyy niiden suunnittelun kyseiseen ajankohtaan mennessä.
            
         
               (7)
            
            
               On katsottu tarpeelliseksi varmistaa, että suunniteltua toimenpidettä voidaan soveltaa yksinomaan ilma-aluksiin, joiden osalta suunnitteluvaltiota edustava viranomainen suostuu asetuksen (EY) N:o 1592/200218 artiklan mukaisin työjärjestelyin avustamaan virastoa edellä määritellyn hyväksytyn suunnittelun jatkuvassa valvonnassa.
            
         
               (8)
            
            
               Suunnitellun toimenpiteen tulisi olla väliaikainen, jotta voidaan lieventää riskejä, jotka liittyvät viraston rajalliseen tekniseen tietämykseen asetuksen soveltamisalaan kuuluvien tuotteiden suunnittelusta. On myös tarpeen luoda suunnittelijoille kannustin avustaa virastoa tarvittavan hyväksytyn suunnittelun määrittämisessä, jotta heidän ilma-aluksensa voidaan täysin integroida yhteisön järjestelmään. Lisäksi erilaisten sääntelyjärjestelmien soveltaminen samaa toimintaa harjoittaviin ilma-aluksiin herättää kysymyksiä epäterveestä kilpailusta sisämarkkinoilla, eikä tällaista tilannetta voida jatkaa loputtomiin. Tästä syystä toimenpiteen voimassaolo olisi rajoitettava 12 kuukauteen, ja sitä voidaan jatkaa enintään 18 kuukaudella sillä edellytyksellä, että hyväksyntämenettely on aloitettu ja voidaan saattaa päätökseen mainitussa määräajassa.
            
         
               (9)
            
            
               Asetuksen (EY) N:o 1702/2003 2 artiklan 3 kohdan a alakohdassa viitataan ainoastaan ilma-aluksiin, joille on myönnetty tyyppihyväksyntätodistus. Useat ilma-alukset, joihin olisi voitava soveltaa kyseisessä artiklassa säädettyä toimenpidettä, eivät ole kuitenkaan koskaan saaneet tyyppihyväksyntätodistusta, koska tällaisia asiakirjoja ei vaadittu sovellettavissa ICAOn standardeissa silloin, kun alukset suunniteltiin ja hyväksyttiin. Asia on syytä tarkentaa, jotta tällaisille ilma-aluksille voidaan edelleen myöntää lentokelpoisuustodistuksia.
            
         
               (10)
            
            
               Sekaannusten ja oikeudellisen epävarmuuden välttämiseksi asetuksen (EY) N:o 1702/2003 liitteen 21A.173 kohdan b alakohdan 2 alakohtaa ja 21A.184 kohtaa olisi muutettava, sillä näissä kohdissa käytetään ilmausta ”erityiset hyväksyntäspesifikaatiot” eikä ilmausta ”erityiset lentokelpoisuusspesifikaatiot” kuten asetuksen (EY) N:o 1592/2002 5 artiklan 3 kohdan b alakohdassa ja 15 artiklan 1 kohdan b alakohdassa.
            
         
               (11)
            
            
               Lentokelpoisuustodistusten myöntämistä koskevista säännöistä poiketen asetuksen (EY) N:o 1592/2002 5 artiklan 3 kohdan a alakohdassa säädetään ilmailuluvan myöntämisestä. Tällainen lupa annetaan yleensä silloin, kun lentokelpoisuustodistus ei ole väliaikaisesti voimassa esimerkiksi vaurioitumisen seurauksena tai kun lentokelpoisuustodistusta ei voida myöntää esimerkiksi siksi, ettei ilma-alus ole olennaisten lentokelpoisuusvaatimusten mukainen tai näiden vaatimusten noudattamista ei ole vielä osoitettu, mutta ilma-alus pystyy kuitenkin suorittamaan turvallisen lennon.
            
         
               (12)
            
            
               Ilmailulupia koskevan siirtymäkauden päättymisen jälkeen tällaisten lupien myöntämistä varten olisi vahvistettava yhteiset vaatimukset ja hallinnolliset menettelyt, joihin sisältyvät kaikki tarpeelliset ehdot, joilla voidaan välttää olennaisista vaatimuksista poikkeamisen riski ja siten varmistaa, että kaikki jäsenvaltiot tunnustavat ilmailuluvat asetuksen (EY) N:o 1592/2002 8 artiklan mukaisesti.
            
         
               (13)
            
            
               Tässä asetuksessa säädetyt toimenpiteet perustuvat viraston asetuksen (EY) N:o 1592/2002 12 artiklan 2 kohdan b alakohdan ja 14 artiklan 1 kohdan mukaisesti antamiin lausuntoihin (4).
            
         
               (14)
            
            
               Tässä asetuksessa säädetyt toimenpiteet ovat asetuksen (EY) N:o 1592/2002 54 artiklan 3 kohdassa tarkoitetun komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetus (EY) N:o 1702/2003 seuraavasti:
   
               1)
            
            
               Korvataan 2 artikla seuraavasti:
               ”2 artikla
               Tuotteiden, osien ja laitteiden hyväksyntä
               1.   Tuotteille, osille ja laitteille on annettava osan 21 säännösten mukaiset todistukset.
               2.   Edellä olevasta 1 kohdasta poiketen ilma-aluksiin, mukaan lukien niihin asennetut tuotteet, osat tai laitteet, joita ei ole rekisteröity jäsenvaltiossa, ei sovelleta osan 21 alalukujen H ja I säännöksiä. Niihin ei myöskään sovelleta osan 21 alaluvun P säännöksiä, paitsi silloin, kun ilma-aluksen tunnistemerkinnöistä on määrännyt jokin jäsenvaltio.
               3.   Kun liitteessä (Osa 21) viitataan komission asetuksen (EY) N:o 2042/2003 liitteen I (Osa M) säännösten soveltamiseen ja/tai noudattamiseen ja jäsenvaltio on mainitun asetuksen 7 artiklan 3 kohdan a ja b alakohdan mukaisesti päättänyt olla soveltamatta osaa M ennen 28 päivää syyskuuta 2008, mainittuun ajankohtaan saakka sovelletaan sen sijaan asiaa koskevia kansallisia sääntöjä.
               2a artikla
               Tyyppihyväksyntätodistusten ja niihin liittyvien lentokelpoisuustodistusten voimassaolon jatkuminen
               1.   Jos tuotteella on ollut tyyppihyväksyntätodistus tai lentokelpoisuustodistuksen myöntämiseen oikeuttava asiakirja, jonka jokin jäsenvaltio on myöntänyt ennen 28 päivää syyskuuta 2003, sovelletaan seuraavia säännöksiä:
               
                           a)
                        
                        
                           Tällaisella tuotteella katsotaan olevan tämän asetuksen mukaisesti myönnetty tyyppihyväksyntätodistus, jos:
                           
                                       i)
                                    
                                    
                                       sen tyyppihyväksynnän perusteina ovat olleet:
                                       
                                                   —
                                                
                                                
                                                   Euroopan ilmailuviranomaisten yhteistyöjärjestön (JAA) tyyppihyväksynnän perusteet, jos tuote on hyväksytty JAA:n menettelyjen mukaisesti JAA:n tietolomakkeessa määritetyllä tavalla, tai
                                                
                                             
                                                   —
                                                
                                                
                                                   muiden tuotteiden osalta suunnitteluvaltion tyyppihyväksynnän tietolomakkeessa määritetyt tyyppihyväksynnän perusteet, jos kyseinen suunnitteluvaltio on ollut:
                                                   
                                                               —
                                                            
                                                            
                                                               jäsenvaltio, ellei virasto ole määrittänyt, ottaen erityisesti huomioon käytössä olevat tyyppihyväksyntämääräykset ja käyttökokemukset, että kyseinen tyyppihyväksyntäperusta ei takaa asetuksen (EY) N:o 1592/2002 ja tämän asetuksen mukaista turvallisuustasoa, tai
                                                            
                                                         
                                                               —
                                                            
                                                            
                                                               valtio, jonka kanssa jäsenvaltio on tehnyt kahdenvälisen lentokelpoisuutta koskevan sopimuksen tai vastaavan järjestelyn, jonka nojalla tällaiset tuotteet on hyväksytty kyseisen suunnitteluvaltion lentokelpoisuusmääräysten mukaisesti, ellei virasto ole määrittänyt, että tällaiset lentokelpoisuusmääräykset tai käyttökokemus tai suunnitteluvaltion turvallisuusjärjestelmä eivät takaa asetuksen (EY) N:o 1592/2002 ja tämän asetuksen mukaista turvallisuustasoa.
                                                            
                                                         
                                             Virasto tekee alustavan arvioinnin toisen luetelmakohdan säännösten vaikutuksista ja antaa komissiolle lausunnon, johon sisältyy mahdollisesti ehdotuksia tämän asetuksen muuttamiseksi;
                                    
                                 
                                       ii)
                                    
                                    
                                       ympäristönsuojeluvaatimuksina on käytetty Chicagon yleissopimuksen liitteessä 16 vahvistettuja vaatimuksia, joita sovelletaan tuotteeseen;
                                    
                                 
                                       iii)
                                    
                                    
                                       siihen on sovellettu suunnitteluvaltion lentokelpoisuusmääräyksiä.
                                    
                                 
                     
                           b)
                        
                        
                           Jäsenvaltion ennen 28 päivää syyskuuta 2003 rekisteröimän yksittäisen ilma-aluksen suunnittelua on pidettävä tämän asetuksen mukaisesti hyväksyttynä, jos:
                           
                                       i)
                                    
                                    
                                       sen perustyyppisuunnittelu on ollut osa edellä a alakohdassa mainittua tyyppihyväksyntätodistusta;
                                    
                                 
                                       ii)
                                    
                                    
                                       kaikki perustyyppisuunnitteluun tehdyt muutokset, jotka eivät ole olleet tyyppihyväksyntätodistuksen haltijan vastuulla, on hyväksytty; ja
                                    
                                 
                                       iii)
                                    
                                    
                                       rekisteröintijäsenvaltion ennen 28 päivää syyskuuta 2003 antamia tai hyväksymiä lentokelpoisuusmääräyksiä on noudatettu, mukaan lukien rekisteröintijäsenvaltion hyväksymät suunnitteluvaltion tekemät lentokelpoisuusmääräysten muutokset.
                                    
                                 
                     
                           c)
                        
                        
                           Virasto määrittää tyyppikelpoisuuden vaatimukset tuotteille, jotka eivät täytä edellä olevan a alakohdan vaatimuksia, ennen 28 päivää maaliskuuta 2007.
                        
                     
                           d)
                        
                        
                           Virasto määrittää tyyppihyväksyntään liittyvän melua koskevan tietolomakkeen kaikkia a alakohdan soveltamisalaan kuuluvia tuotteita varten ennen 28 päivää maaliskuuta 2007. Jäsenvaltiot voivat antaa edelleen sovellettavien kansallisten säännösten mukaisia melutodistuksia, kunnes virasto antaa tällaisen määritelmän.
                        
                     2.   Tuotteisiin, joiden tyyppihyväksyntämenettely oli käynnissä JAA:n tai jäsenvaltion menettelyjen mukaisesti 28 päivänä syyskuuta 2003, sovelletaan seuraavaa:
               
                           a)
                        
                        
                           jos tuotteelle on haettu tyyppihyväksyntää useassa jäsenvaltiossa, vertailukohtana on käytettävä kaikkein pisimmälle edennyttä hanketta;
                        
                     
                           b)
                        
                        
                           osassa 21 olevan 21A.15 kohdan a, b ja c alakohtaa ei sovelleta;
                        
                     
                           c)
                        
                        
                           osassa 21 olevan 21A.17 kohdan a alakohdasta poiketen tyyppihyväksynnän perusteina ovat JAA:n tai tarvittaessa jäsenvaltion hyväksynnän hakemisajankohtana vahvistamat perusteet;
                        
                     
                           d)
                        
                        
                           osassa 21 olevan 21A.20 kohdan a ja b alakohdan noudattamiseksi JAA:n tai jäsenvaltion menettelyissä tehdyt vaatimustenmukaisuutta koskevat havainnot katsotaan viraston tekemiksi havainnoiksi.
                        
                     3.   Tuotteisiin, joilla on kansallinen tyyppihyväksyntätodistus tai vastaava ja joita koskevaa muutoksen hyväksyntämenettelyä ei ollut saatettu loppuun jäsenvaltiossa, kun tämän asetuksen mukainen tyyppihyväksyntätodistus oli määriteltävä, sovelletaan seuraavaa:
               
                           a)
                        
                        
                           jos hyväksyntämenettely on käynnissä useassa jäsenvaltiossa, vertailukohtana on käytettävä kaikkein pisimmälle edennyttä hanketta;
                        
                     
                           b)
                        
                        
                           osassa 21 olevaa 21A.93 kohtaa ei sovelleta;
                        
                     
                           c)
                        
                        
                           sovellettavina tyyppihyväksynnän perusteina ovat JAA:n tai tarvittaessa jäsenvaltion muutoksen hyväksynnän hakemisajankohtana vahvistamat perusteet;
                        
                     
                           d)
                        
                        
                           osassa 21 olevan 21A.103 kohdan a alakohdan 2 alakohdan ja b alakohdan noudattamiseksi JAA:n tai jäsenvaltion menettelyissä tehdyt vaatimustenmukaisuutta koskevat havainnot katsotaan viraston tekemiksi havainnoiksi.
                        
                     4.   Sellaisten tuotteiden osalta, joilla on ollut kansallinen tyyppihyväksyntätodistus tai vastaava ja joihin tehtävää suurta korjausta koskevan suunnitelman hyväksymismenettelyä ei ollut saatettu loppuun jäsenvaltiossa, kun tämän asetuksen mukainen tyyppihyväksyntätodistus oli määriteltävä, osassa 21 olevan 21A.433 kohdan a alakohdan noudattamiseksi JAA:n tai jäsenvaltion menettelyissä tehdyt vaatimustenmukaisuutta koskevat havainnot katsotaan viraston tekemiksi havainnoiksi.
               5.   Jäsenvaltion myöntämän lentokelpoisuustodistuksen, jossa vahvistetaan yhdenmukaisuus edellä olevan 1 kohdan mukaisesti määritellyn tyyppihyväksyntätodistuksen kanssa, katsotaan olevan tämän asetuksen mukainen.
               2b artikla
               Lisätyyppihyväksyntätodistusten voimassaolon jatkuminen
               1.   Sellaiset lisätyyppihyväksyntätodistukset, jotka jäsenvaltio on antanut JAA:n menettelyjen tai sovellettavien kansallisten menettelyjen mukaisesti, ja sellaiset muiden kuin tyyppihyväksyntätodistuksen haltijan ehdottamat muutokset tuotteisiin, jotka jäsenvaltio on hyväksynyt sovellettavien kansallisten menettelyjen mukaisesti, katsotaan tämän asetuksen mukaan annetuiksi ja hyväksytyiksi, jos kyseiset lisätyyppihyväksyntätodistukset tai muutokset olivat voimassa 28 päivänä syyskuuta 2003.
               2.   Lisätyyppihyväksyntätodistuksiin, joita koskeva sovellettavien JAA:n lisätyyppihyväksyntämenettelyjen mukainen jäsenvaltion hyväksyntämenettely oli käynnissä 28 päivänä syyskuuta 2003, sekä tuotteisiin tehtäviin suuriin muutoksiin, joita on ehdottanut muu kuin tuotteen tyyppihyväksyntätodistuksen haltija ja joita koskeva sovellettavien kansallisten menettelyjen mukainen jäsenvaltion hyväksyntämenettely oli käynnissä 28 päivänä syyskuuta 2003, sovelletaan seuraavaa:
               
                           a)
                        
                        
                           jos hyväksyntämenettely on käynnissä useassa jäsenvaltiossa, vertailukohtana on käytettävä kaikkein pisimmälle edennyttä hanketta;
                        
                     
                           b)
                        
                        
                           osassa 21 olevan 21A.113 kohdan a ja b alakohtaa ei sovelleta;
                        
                     
                           c)
                        
                        
                           sovellettavina hyväksynnän perusteina ovat JAA:n tai tarvittaessa jäsenvaltion lisätyyppihyväksynnän tai suuren muutoksen hyväksynnän hakemisajankohtana vahvistamat perusteet;
                        
                     
                           d)
                        
                        
                           osassa 21 olevan 21A.115 kohdan a alakohdan noudattamiseksi JAA:n tai jäsenvaltion menettelyissä tehdyt vaatimustenmukaisuutta koskevat havainnot katsotaan viraston tekemiksi havainnoiksi.
                        
                     2c artikla
               Tiettyjen jäsenvaltioissa rekisteröityjen ilma-alusten toiminnan jatkuminen
               1.   Sellaisten ilma-alusten osalta, joilla ei voida katsoa olevan tämän asetuksen 2a artiklan 1 kohdan a alakohdan mukaisesti myönnettyä tyyppihyväksyntätodistusta ja joille jokin jäsenvaltio on myöntänyt lentokelpoisuustodistuksen ennen kuin asetusta (EY) N:o 1702/2003 alettiin soveltaa kyseisessä jäsenvaltiossa (5) ja jotka olivat edelleen jonkin jäsenvaltion rekisterissä 28 päivänä maaliskuuta 2007, seuraavien tekijöiden katsotaan yhdessä muodostavan tämän asetuksen mukaisesti annetut sovellettavat erityiset lentokelpoisuusspesifikaatiot:
               
                           a)
                        
                        
                           suunnitteluvaltion tyyppihyväksynnän tietolomake ja melua koskeva tyyppihyväksynnän tietolomake tai vastaavat asiakirjat edellyttäen, että suunnitteluvaltio on sopinut viraston kanssa asetuksen (EY) N:o 1592/2002 18 artiklan mukaisesti työjärjestelyistä, jotka kattavat tällaisen ilma-aluksen suunnitteluun jatkuvan lentokelpoisuuden ylläpitämisen;
                        
                     
                           b)
                        
                        
                           Chicagon yleissopimuksen liitteessä 16 vahvistetut ympäristönsuojeluvaatimukset, sellaisina kuin niitä sovelletaan kyseiseen ilma-alukseen; ja
                        
                     
                           c)
                        
                        
                           jatkuvan lentokelpoisuuden ylläpitämistä koskevat suunnitteluvaltion pakolliset tiedot.
                        
                     2.   Erityiset lentokelpoisuusspesifikaatiot sallivat sellaisen toiminnan jatkamisen, jota kyseisellä ilma-aluksella on ollut lupa harjoittaa 28 päivänä maaliskuuta 2007, ja ne ovat voimassa 28 päivään maaliskuuta 2008, ellei näitä spesifikaatioita korvata ennen mainittua ajankohtaa viraston tämän asetuksen mukaisesti antamalla suunnittelu- ja ympäristöhyväksynnällä. Jäsenvaltioiden on annettava kyseistä ilma-alusta koskevat rajoitetut lentokelpoisuustodistukset osan 21 alaluvun H mukaisesti, kun näiden spesifikaatioiden noudattaminen on osoitettu.
               3.   Komissio voi pidentää edellä 2 kohdassa tarkoitettua voimassaoloaikaa enintään 18 kuukaudella tietyn tyyppisen ilma-aluksen osalta, jos virasto on aloittanut kyseistä ilma-alustyyppiä koskevan hyväksyntämenettelyn ennen 28 päivää maaliskuuta 2008 ja virasto arvioi, että menettely voidaan saattaa päätökseen jatketussa määräajassa. Tällaisessa tapauksessa viraston on ilmoitettava komissiolle menettelyn arvioitu kesto.
               2d artikla
               Osille ja laitteille myönnettyjen todistusten voimassaolon jatkuminen
               1.   Jäsenvaltioiden osille ja laitteille myöntämät hyväksynnät, jotka olivat voimassa 28 päivänä syyskuuta 2003, katsotaan myönnetyiksi tämän asetuksen mukaisesti.
               2.   Sellaisten osien ja laitteiden osalta, joiden hyväksymis- tai lupaprosessi oli jossakin jäsenvaltiossa meneillään 28 päivänä syyskuuta 2003, sovelletaan seuraavaa:
               
                           a)
                        
                        
                           jos hyväksyntämenettely on ollut käynnissä useassa jäsenvaltiossa, vertailukohtana on käytettävä kaikkein pisimmälle edennyttä hanketta,
                        
                     
                           b)
                        
                        
                           osassa 21 olevaa 21A.603 kohtaa ei sovelleta,
                        
                     
                           c)
                        
                        
                           osassa 21 olevan 21A.605 kohdan mukaisilla tietovaatimuksilla tarkoitetaan tietovaatimuksia, jotka olivat asianomaisen jäsenvaltion vahvistamia ajankohtana, jona hyväksyntää tai lupaa haettiin,
                        
                     
                           d)
                        
                        
                           osassa 21 olevan 21A.606 kohdan b alakohdan noudattamiseksi asianomaisen jäsenvaltion tekemät vaatimustenmukaisuutta koskevat havainnot katsotaan viraston tekemiksi havainnoiksi.
                        
                     2e artikla
               Ilmailulupa
               Jäsenvaltioiden ennen 28 päivää maaliskuuta 2007 määrittämät ehdot, jotka koskevat ilmailulupaa tai muuta lentokelpoisuustodistusta, joka myönnetään ilma-alukselle, jolla ei ole tämän asetuksen mukaista lentokelpoisuustodistusta tai rajoitettua lentokelpoisuustodistusta, katsotaan määritetyiksi tämän asetuksen mukaisesti, ellei virasto ennen 28 päivää maaliskuuta 2008 totea, että ehdot eivät takaa asetuksen (EY) N:o 1592/2002 ja tämän asetuksen mukaista turvallisuustasoa.
               Jäsenvaltioiden ennen 28 päivää maaliskuuta 2007 sellaiselle ilma-alukselle, jolla ei ole tämän asetuksen mukaista lentokelpoisuustodistusta tai rajoitettua lentokelpoisuustodistusta, myöntämä ilmailulupa tai muu lentokelpoisuustodistus katsotaan tämän asetuksen mukaisesti myönnetyksi ilmailuluvaksi 28 päivään maaliskuuta 2008 asti.”
            
         
               2)
            
            
               Muutetaan komission asetuksen (EY) N:o 1702/2003 liite (Osa 21) tämän asetuksen liitteen mukaisesti.
            
         2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä maaliskuuta 2007.
      
         
            Komission puolesta
         
         Jacques BARROT
         
         
            Varapuheenjohtaja
         
      
   
   
      (1)  EYVL L 240, 7.9.2002, s. 1. Asetus sellaisena kuin se on viimeksi muutettuna komission asetuksella (EY) N:o 1701/2003 (EUVL L 243, 27.9.2003, s. 5).
   
      (2)  EUVL L 243, 27.9.2003, s. 6. Asetus sellaisena kuin se on muutettuna asetuksella (EY) N:o 706/2006 (EUVL L 122, 9.5.2006, s. 16).
   
      (3)  EU 15: 28 päivänä syyskuuta 2003; EU 10: 1 päivänä toukokuuta 2004; EU 2: 1 päivänä tammikuuta 2007.
   
      (4)  Lausunto 1/2007, annettu 30 päivänä tammikuuta 2007, ja lausunto 2/2007, annettu 8 päivänä helmikuuta 2007.
   
      (5)  EU 15: 28 päivänä syyskuuta 2003; EU 10: 1 päivänä toukokuuta 2004; EU 2: 1 päivänä tammikuuta 2007.
   
      LIITE
      Muutetaan asetuksen (EY) N:o 1702/2003 liite seuraavasti:
      
                  1)
               
               
                  Lisätään 21A.139 kohtaan b alakohdan 1 alakohdan xvii alakohta seuraavasti:
                  
                              ”xvii)
                           
                           
                              Ilmailuluvan myöntäminen ja siihen liittyvien lento-olosuhteiden hyväksyminen.”
                           
                        
            
                  2)
               
               
                  Lisätään 21A.163 kohtaan e alakohta seuraavasti:
                  
                              ”e)
                           
                           
                              myöntää valmistamalleen ilma-alukselle luvan ilmailuun 21A.711(c) kohdan mukaisesti sekä hyväksyä lento-olosuhteet 21A.710(b) kohdan mukaisesti tuotannosta vastaavan toimivaltaisen viranomaisen kanssa sovittuja menettelyjä noudattaen, kun tuotanto-organisaatio valvoo itse hyväksyntänsä nojalla ilma-aluksen kokoonpanoa ja vahvistaa yhdenmukaisuuden lentämistä varten hyväksyttyjen suunnitteluehtojen kanssa.”
                           
                        
            
                  3)
               
               
                  Lisätään 21A.165 kohtaan j ja k alakohta seuraavasti:
                  
                              ”j)
                           
                           
                              määrittää tarvittaessa kohdassa 21A.163(e) annetun oikeuden mukaisesti ehdot, joiden nojalla ilmailulupa voidaan myöntää,
                           
                        
                              k)
                           
                           
                              varmistaa tarvittaessa kohdassa 21A.163(e) annetun oikeuden mukaisesti ennen ilmailuluvan (EASA 20b -lomake, katso liite) myöntämistä ilma-alukselle, että kohtia 21A.711(b) ja (d) noudatetaan.”
                           
                        
            
                  4)
               
               
                  Korvataan luvun A alaluvun H otsikko seuraavasti:
                  ”ALALUKU H –   LENTOKELPOISUUSTODISTUKSET JA RAJOITETUT LENTOKELPOISUUSTODISTUKSET”
               
            
                  5)
               
               
                  Korvataan 21A.173 kohdan b alakohdan 2 alakohdassa ilmaus ”tietyt hyväksyntäspesifikaatiot” ilmauksella ”tietyt lentokelpoisuusspesifikaatiot”.
               
            
                  6)
               
               
                  Poistetaan 21A.173 kohdan c alakohta.
               
            
                  7)
               
               
                  Poistetaan 21A.174 kohdan d alakohta.
               
            
                  8)
               
               
                  Korvataan 21A.179 kohdan b alakohta seuraavasti:
                  
                              ”b)
                           
                           
                              Jos ilma-aluksen omistaja on vaihtunut ja ilma-aluksella on rajoitettu lentokelpoisuustodistus, jota ei ole myönnetty rajoitetun tyyppihyväksynnän perusteella, lentokelpoisuustodistukset siirretään ilma-aluksen mukana edellyttäen, että ilma-alus pysyy samassa rekisterissä, tai myönnetään vain rekisterijäsenvaltion toimivaltaisen viranomaisen antaman virallisen suostumuksen perusteella.”
                           
                        
            
                  9)
               
               
                  Korvataan 21A.184 kohdassa ilmaus ”erityisten hyväksyntäspesifikaatioiden” ilmauksella ”erityisten lentokelpoisuusspesifikaatioiden”.
               
            
                  10)
               
               
                  Poistetaan 21A.185 kohta.
               
            
                  11)
               
               
                  Korvataan 21A.263 kohdan b alakohta seuraavasti:
                  
                              ”b)
                           
                           
                              Kohdan 21A.257(b) ehtojen täyttyessä virasto hyväksyy ilman muita tarkastuksia vaatimustenmukaisuusasiakirjat, jotka hakija toimittaa seuraavien asiakirjojen saamiseksi:
                              
                                          1)
                                       
                                       
                                          ilmailulupaa varten tarvittava lento-olosuhteiden hyväksyntä tai
                                       
                                    
                                          2)
                                       
                                       
                                          tyyppihyväksyntä tai tyyppisuunnitelmaan tehtävän suuren muutoksen hyväksyntä tai
                                       
                                    
                                          3)
                                       
                                       
                                          lisätyyppihyväksyntä tai
                                       
                                    
                                          4)
                                       
                                       
                                          kohdan 21A.602B(b)(1) mukainen ETSO-valtuutus tai
                                       
                                    
                                          5)
                                       
                                       
                                          suuren korjaussuunnitelman hyväksyntä.”
                                       
                                    
                        
            
                  12)
               
               
                  Lisätään 21A.263 kohdan c alakohtaan 6 ja 7 alakohta seuraavasti:
                  
                              ”6.
                           
                           
                              Hyväksyä ehdot, joiden täyttyessä ilmailulupa voidaan myöntää kohdan 21A.710(a)(2) mukaisesti,
                              
                                          i)
                                       
                                       
                                          lukuun ottamatta ensilentoa:
                                          
                                                      —
                                                   
                                                   
                                                      uudentyyppisellä ilma-aluksella tai
                                                   
                                                
                                                      —
                                                   
                                                   
                                                      ilma-aluksella, johon on tehty merkittäväksi suureksi muutokseksi tai merkittäväksi lisätyyppihyväksynnäksi luokiteltu tai luokiteltavissa oleva muutos, tai
                                                   
                                                
                                                      —
                                                   
                                                   
                                                      ilma-aluksella, jonka lento- ja/tai ohjausominaisuuksia on muutettu merkittävästi;
                                                   
                                                
                                    
                                          ii)
                                       
                                       
                                          lukuun ottamatta kohdassa 21A.701(a)(15) mainittuun tarkoitukseen myönnettäviä ilmailulupia.
                                       
                                    
                        
                              7)
                           
                           
                              Myöntää kohdan 21A.711(b) mukaisesti lupa ilmailuun suunnittelemalleen tai muuttamalleen ilma-alukselle, kun suunnitteluorganisaatio valvoo itse hyväksyntänsä nojalla ilma-aluksen kokoonpanoa ja varmistaa yhdenmukaisuuden lentämistä varten hyväksyttyjen suunnitteluehtojen kanssa.”
                           
                        
            
                  13)
               
               
                  Lisätään 21A.265 kohtaan f ja g alakohta seuraavasti:
                  
                              ”f)
                           
                           
                              määrittää tarvittaessa kohdassa 21A.263(c)(6) annetun oikeuden mukaisesti ehdot, joiden nojalla ilmailulupa voidaan myöntää,
                           
                        
                              g)
                           
                           
                              varmistaa tarvittaessa kohdassa 21A.263(c)(7) annetun oikeuden mukaisesti ennen ilmailuluvan (EASA 20b -lomake, katso liite) myöntämistä ilma-alukselle, että kohtia 21A.711(b) ja (d) noudatetaan.”
                           
                        
            
                  14)
               
               
                  Korvataan luvun A alaluku P seuraavasti:
                  ”ALALUKU P –   ILMAILULUPA
                  21A.701   Soveltamisala
                  
                              a)
                           
                           
                              Ilmailuluvat myönnetään tämän alaluvun mukaisesti ilma-aluksille, jotka eivät täytä tai joiden ei ole osoitettu täyttävän sovellettavia lentokelpoisuusvaatimuksia, mutta joilla voi lentää turvallisesti määrätyissä olosuhteissa seuraavia tarkoituksia varten:
                              
                                          1)
                                       
                                       
                                          kehitystyö,
                                       
                                    
                                          2)
                                       
                                       
                                          määräysten tai hyväksyntäspesifikaatioiden noudattamisen osoittaminen,
                                       
                                    
                                          3)
                                       
                                       
                                          suunnittelu- tai tuotanto-organisaatioiden henkilöstön koulutus,
                                       
                                    
                                          4)
                                       
                                       
                                          uusien ilma-alusten lentotestaus tuotannossa,
                                       
                                    
                                          5)
                                       
                                       
                                          tuotannossa olevan ilma-aluksen lentäminen tuotantolaitoksesta toiseen,
                                       
                                    
                                          6)
                                       
                                       
                                          ilma-aluksen lentäminen hyväksynnän saamiseksi asiakkaalta,
                                       
                                    
                                          7)
                                       
                                       
                                          ilma-aluksen toimittaminen tai vienti,
                                       
                                    
                                          8)
                                       
                                       
                                          ilma-aluksen lentäminen hyväksynnän saamiseksi viranomaiselta,
                                       
                                    
                                          9)
                                       
                                       
                                          markkinatutkimus, mukaan luettuna asiakkaan henkilöstön koulutus,
                                       
                                    
                                          10)
                                       
                                       
                                          näyttelyt ja ilmailunäytökset,
                                       
                                    
                                          11)
                                       
                                       
                                          ilma-aluksen lentäminen paikkaan, jossa tehdään huolto tai lentokelpoisuuden tarkastus tai johon kone varastoidaan,
                                       
                                    
                                          12)
                                       
                                       
                                          ilma-aluksen lentäminen, kun aluksen paino ylittää suurimman sallitun lentoonlähtöpainon vesistön yli tehtävällä tavanomaista pidemmällä lennolla tai maa-alueen yli tehtävällä lennolla, jonka aikana ei ole käytettävissä asianmukaisia laskeutumispaikkoja eikä sopivaa polttoainetta,
                                       
                                    
                                          13)
                                       
                                       
                                          ennätyskokeet, lentokilpailut tai muut vastaavat kilpailut,
                                       
                                    
                                          14)
                                       
                                       
                                          lentokelpoisuusvaatimukset täyttävän ilma-aluksen lentäminen ennen kuin ympäristövaatimusten noudattaminen on vahvistettu,
                                       
                                    
                                          15)
                                       
                                       
                                          ei-kaupallinen lentotoiminta yksittäisillä yksinkertaisilla ilma-aluksilla tai tyypeillä, joihin lentokelpoisuustodistusta tai rajoitettua lentokelpoisuustodistusta ei voida soveltaa.
                                       
                                    
                        21A.703   Hakukelpoisuus
                  Ilmailulupaa voi hakea kuka tahansa luonnollinen henkilö tai oikeushenkilö, lukuun ottamatta kohdassa 21A.701(a)(15) mainittua tarkoitusta varten haettavaa ilmailulupaa, jossa hakijan on oltava omistaja. Henkilö, joka voi hakea ilmailulupaa, voi myös tehdä lento-olosuhteiden hyväksyntää koskevan hakemuksen.
                  21A.705   Toimivaltainen viranomainen
                  Sen estämättä, mitä kohdassa 21.1 säädetään, tässä alaluvussa tarkoitetaan ’toimivaltaisella viranomaisella’
                  
                              a)
                           
                           
                              rekisterijäsenvaltion nimeämää viranomaista, tai
                           
                        
                              b)
                           
                           
                              rekisteröimättömien ilma-alusten osalta tunnistemerkinnöistä määränneen jäsenvaltion nimeämää viranomaista.
                           
                        21A.707   Ilmailuluvan hakeminen
                  
                              a)
                           
                           
                              Kohdan 21A.703 mukaisesti ja kun hakijalle ei ole myönnetty oikeutta myöntää ilmailulupaa, ilmailulupahakemus tehdään toimivaltaiselle viranomaiselle kyseisen viranomaisen määräämällä lomakkeella ja tavalla.
                           
                        
                              b)
                           
                           
                              Kuhunkin ilmailulupahakemukseen on sisällyttävä:
                              
                                          1)
                                       
                                       
                                          lennon tai lentojen tarkoitus tai tarkoitukset kohdan 21A.701 mukaisesti,
                                       
                                    
                                          2)
                                       
                                       
                                          tieto siitä, miltä osin ilma-alus ei täytä sovellettavia lentokelpoisuusvaatimuksia,
                                       
                                    
                                          3)
                                       
                                       
                                          kohdan 21A.710 mukaisesti hyväksytyt lento-olosuhteet.
                                       
                                    
                        
                              c)
                           
                           
                              Jos lento-olosuhteita ei ole hyväksytty ilmailuluvan hakemisajankohtana, lento-olosuhteiden hyväksymishakemus on tehtävä kohdan 21A.709 mukaisesti.
                           
                        21A.708   Lento-olosuhteet
                  Lento-olosuhteisiin sisältyvät:
                  
                              a)
                           
                           
                              kokoonpano tai kokoonpanot, jolle tai joille ilmailulupaa on haettu;
                           
                        
                              b)
                           
                           
                              ilma-aluksen turvallisen käytön kannalta välttämättömät ehdot ja rajoitukset, mukaan luettuina:
                              
                                          1)
                                       
                                       
                                          lennolla tai lennoilla käytettäviä lentoreittejä tai ilmatilaa taikka molempia koskevat ehdot tai rajoitukset,
                                       
                                    
                                          2)
                                       
                                       
                                          ohjaamomiehistölle asetetut, ilma-aluksen ohjaamista koskevat ehdot ja rajoitukset,
                                       
                                    
                                          3)
                                       
                                       
                                          muiden henkilöiden kuin ohjaamomiehistön kuljettamista koskevat rajoitukset,
                                       
                                    
                                          4)
                                       
                                       
                                          käyttörajoitukset, erityismenettelyt tai tekniset vaatimukset, joita on noudatettava,
                                       
                                    
                                          5)
                                       
                                       
                                          erityinen lentotestausohjelma (tarvittaessa),
                                       
                                    
                                          6)
                                       
                                       
                                          erityiset järjestelyt jatkuvan lentokelpoisuuden ylläpitämiseksi, kuten huolto-ohjeet ja huoltojen tekemistä koskevat edellytykset;
                                       
                                    
                        
                              c)
                           
                           
                              sen toteen näyttäminen, että ilma-aluksella voidaan lentää turvallisesti b alakohdan ehtojen tai rajoitusten mukaisesti;
                           
                        
                              d)
                           
                           
                              ilma-aluksen kokoonpanon valvonnassa käytetty menetelmä, jotta pysytään asetetuissa rajoissa.
                           
                        21A.709   Lento-olosuhteiden hyväksynnän hakeminen
                  
                              a)
                           
                           
                              Kohdan 21A.707(c) mukaisesti ja kun hakijalle ei ole myönnetty oikeutta hyväksyä lento-olosuhteita, lento-olosuhteiden hyväksymishakemus tehdään:
                              
                                          1)
                                       
                                       
                                          jos lento-olosuhteiden hyväksyminen liittyy suunnittelun turvallisuuteen, virastolle sen määräämällä lomakkeella ja tavalla, tai
                                       
                                    
                                          2)
                                       
                                       
                                          jos lento-olosuhteiden hyväksyminen ei liity suunnittelun turvallisuuteen, toimivaltaiselle viranomaiselle kyseisen viranomaisen määräämällä lomakkeella ja tavalla.
                                       
                                    
                        
                              b)
                           
                           
                              Kuhunkin lento-olosuhteiden hyväksymishakemukseen on sisällyttävä:
                              
                                          1)
                                       
                                       
                                          ehdotetut lento-olosuhteet,
                                       
                                    
                                          2)
                                       
                                       
                                          olosuhteiden tueksi esitetyt asiakirjat, ja
                                       
                                    
                                          3)
                                       
                                       
                                          vakuutus siitä, että ilma-aluksella voidaan lentää turvallisesti kohdan 21A.708(b) ehtojen tai rajoitusten mukaisesti.
                                       
                                    
                        21A.710   Lento-olosuhteiden hyväksyminen
                  
                              a)
                           
                           
                              Jos lento-olosuhteiden hyväksyminen liittyy suunnittelun turvallisuuteen, lento-olosuhteet hyväksyy
                              
                                          1)
                                       
                                       
                                          virasto tai
                                       
                                    
                                          2)
                                       
                                       
                                          asianmukaisesti hyväksytty suunnitteluorganisaatio kohdassa 21A.263(c)(6) annetun oikeuden nojalla.
                                       
                                    
                        
                              b)
                           
                           
                              Jos lento-olosuhteiden hyväksyminen ei liity suunnittelun turvallisuuteen, lento-olosuhteet hyväksyy toimivaltainen viranomainen tai asianmukaisesti hyväksytty organisaatio, joka myöntää myös ilmailuluvan.
                           
                        
                              c)
                           
                           
                              Ennen lento-olosuhteiden hyväksymistä viraston, toimivaltaisen viranomaisen tai hyväksytyn organisaation on vakuututtava siitä, että ilma-aluksella voidaan lentää turvallisesti määritettyjen ehtojen ja rajoitusten mukaisesti. Virasto tai toimivaltainen viranomainen voi suorittaa itse tai vaatia hakijaa suorittamaan tarvittavat tarkastukset tai testit.
                           
                        21A.711   Ilmailuluvan myöntäminen
                  
                              a)
                           
                           
                              Toimivaltainen viranomainen myöntää ilmailuluvan:
                              
                                          1)
                                       
                                       
                                          kun kohdassa 21A.707 edellytetyt tiedot on toimitettu ja
                                       
                                    
                                          2)
                                       
                                       
                                          kun kohdan 21A.708 olosuhteet on hyväksytty kohdan 21A.710 mukaisesti ja
                                       
                                    
                                          3)
                                       
                                       
                                          kun toimivaltainen viranomainen on tullut omien tutkimustensa ja mahdollisten tarkastustensa perusteella tai hakijan kanssa sovittujen menettelyjen avulla vakuuttuneeksi siitä, että ilma-alus täyttää suunnittelua koskevat kohdan 21A.708 vaatimukset ennen lentoa.
                                       
                                    
                        
                              b)
                           
                           
                              Asianmukaisesti hyväksytty suunnitteluorganisaatio voi myöntää ilmailuluvan (EASA 20b -lomake, katso liite) kohdassa 21A.263(c)(7) annetun oikeuden nojalla, kun kohdan 21A.708 olosuhteet on hyväksytty kohdan 21A.710 mukaisesti.
                           
                        
                              c)
                           
                           
                              Asianmukaisesti hyväksytty tuotanto-organisaatio voi myöntää ilmailuluvan (EASA 20b -lomake, katso liite) kohdassa 21A.163(e) annetun oikeuden nojalla, kun kohdan 21A.708 olosuhteet on hyväksytty kohdan 21A.710 mukaisesti.
                           
                        
                              d)
                           
                           
                              Ilmailuluvassa tarkennetaan tarkoitus tai tarkoitukset ja kaikki ehdot ja rajoitukset, jotka on hyväksytty kohdan 21A.710 mukaisesti.
                           
                        
                              e)
                           
                           
                              Alakohtien b, tai c nojalla myönnettävistä ilmailuluvista on toimitettava jäljennös toimivaltaiselle viranomaiselle.
                           
                        
                              f)
                           
                           
                              Jos ilmailuluvan on myöntänyt organisaatio 21A.711 kohdan b tai c alakohdan mukaisesti, kyseinen organisaatio peruuttaa ilmailuluvan, jos se saa todisteita siitä, että jotkin kohdassa 21A.723(a) säädetyt ehdot eivät täyty.
                           
                        21A.713   Muutokset
                  
                              a)
                           
                           
                              Muutokset, jotka mitätöivät ilmailulupaa varten määritetyt lento-olosuhteet tai niihin liittyvän toteennäytön, hyväksytään kohdan 21A.710 mukaisesti. Tarvittaessa tehdään hakemus kohdan 21A.709 mukaisesti.
                           
                        
                              b)
                           
                           
                              Ilmailuluvan sisältöön vaikuttavat muutokset edellyttävät uuden ilmailuluvan myöntämistä kohdan 21A.711 mukaisesti.
                           
                        21A.715   Kieli
                  Käsikirjat, kilvet, luettelot ja kojemerkinnät sekä muut tarvittavat tiedot, joita sovellettavissa hyväksyntäspesifikaatioissa edellytetään, on esitettävä yhdellä tai useammalla toimivaltaisen viranomaisen hyväksymällä Euroopan yhteisön virallisella kielellä.
                  21A.719   Siirrettävyys
                  
                              a)
                           
                           
                              Ilmailulupaa ei voi siirtää.
                           
                        
                              b)
                           
                           
                              Sen estämättä, mitä alakohdassa a säädetään, kohdassa 21A.701(a)(15) mainittua tarkoitusta varten myönnetty ilmailulupa siirtyy ilma-aluksen omistajan vaihtuessa ilma-aluksen mukana edellyttäen, että ilma-alus pysyy samassa rekisterissä, tai lupa myönnetään ainoastaan sen rekisterijäsenvaltion, johon ilma-alus siirretään, toimivaltaisen viranomaisen virallisella suostumuksella.
                           
                        21A.721   Tarkastukset
                  Ilmailuluvan haltijan tai hakijan tulee sallia toimivaltaisen viranomaisen pyynnöstä pääsy asianomaiseen ilma-alukseen.
                  21A.723   Voimassaolo ja voimassa pysyminen
                  
                              a)
                           
                           
                              Ilmailulupa myönnetään enintään 12 kuukaudeksi, ja se pysyy voimassa, mikäli:
                              
                                          1)
                                       
                                       
                                          ilmailulupaan liittyviä kohdan 21A.711(d) ehtoja ja rajoituksia noudatetaan,
                                       
                                    
                                          2)
                                       
                                       
                                          ilmailulupaa ei ole palautettu eikä peruutettu kohdan 21B.530 mukaisesti,
                                       
                                    
                                          3)
                                       
                                       
                                          ilma-alus pysyy samassa rekisterissä.
                                       
                                    
                        
                              b)
                           
                           
                              Sen estämättä, mitä alakohdassa a säädetään, ilmailupa voidaan myöntää kohdassa 21A.701(a)(15) mainittua tarkoitusta varten rajoittamattomaksi ajaksi.
                           
                        
                              c)
                           
                           
                              Palautettu tai peruutettu ilmailulupa tulee toimittaa toimivaltaiselle viranomaiselle.
                           
                        21A.725   Ilmailuluvan uusiminen
                  Ilmailuluvan uusiminen käsitellään muutoksena kohdan 21A.713 mukaisesti.
                  21A.727   Ilmailuluvan haltijan velvollisuudet
                  Ilmailuluvan haltijan on varmistettava, että kaikkia ilmailulupaan liittyviä ehtoja ja rajoituksia noudatetaan ja ne pidetään voimassa.
                  21A.729   Tietojen säilyttäminen
                  
                              a)
                           
                           
                              Lento-olosuhteiden hyväksymistodistuksen haltijan on pidettävä kaikki lento-olosuhteiden määrittämiseksi ja perustelemiseksi laaditut asiakirjat viraston ja toimivaltaisen viranomaisen saatavilla, ja tiedot on säilytettävä, jotta tarvittavat tiedot ilma-aluksen jatkuvan lentokelpoisuuden varmistamiseksi ovat saatavilla.
                           
                        
                              b)
                           
                           
                              Asianomaisen hyväksytyn organisaation on pidettävä kaikki hyväksytyille organisaatioille annetun oikeuden nojalla myönnettyihin ilmailulupiin liittyvät asiakirjat, mukaan luettuina tarkastustiedot, lento-olosuhteiden hyväksymistä tukevat asiakirjat ja varsinainen ilmailulupa, viraston ja toimivaltaisen viranomaisen saatavilla, ja asiakirjat on säilytettävä, jotta tarvittavat tiedot ilma-aluksen jatkuvan lentokelpoisuuden varmistamiseksi ovat saatavilla.”
                           
                        
            
                  15)
               
               
                  Korvataan 21B.20 kohta seuraavasti:
                  ”21B.20   Toimivaltaisen viranomaisen velvollisuudet
                  Jäsenvaltion kukin toimivaltainen viranomainen vastaa luvun A alalukujen F, G, H, I ja P täytäntöönpanosta ainoastaan sellaisten hakijoiden tai haltijoiden osalta, joiden päätoimipaikka on jäsenvaltion omalla alueella.”
               
            
                  16)
               
               
                  Korvataan 21B.25 kohdan a alakohta seuraavasti:
                  
                              ”a)
                           
                           
                              Yleistä:
                              Jäsenvaltio nimeää toimivaltaisen viranomaisen, jolle annetaan vastuu luvun A alalukujen F, G, H, I ja P täytäntöönpanosta ja jolla on dokumentoidut menettelytavat, organisaatiorakenne ja henkilökunta.”
                           
                        
            
                  17)
               
               
                  Korvataan luvun B alaluvun H otsikko seuraavasti:
                  ”ALALUKU H –   LENTOKELPOISUUSTODISTUKSET JA RAJOITETUT LENTOKELPOISUUSTODISTUKSET”
               
            
                  18)
               
               
                  Korvataan 21B.325 kohdan a alakohta seuraavasti:
                  
                              ”a)
                           
                           
                              Rekisterijäsenvaltion toimivaltainen viranomainen antaa lentokelpoisuustodistuksen (EASA 25 -lomake, katso liite) tai rajoitetun lentokelpoisuustodistuksen (EASA 24 -lomake, katso liite) tai muuttaa sen viipymättä tultuaan vakuuttuneeksi siitä, että asiaa koskevia luvun A alaluvun H vaatimuksia noudatetaan.”
                           
                        
            
                  19)
               
               
                  Korvataan 21B.330 kohta seuraavasti:
                  ”21B.330   Lentokelpoisuustodistusten ja rajoitettujen lentokelpoisuustodistusten peruuttaminen määräajaksi ja pysyvästi
                  
                              a)
                           
                           
                              Rekisterijäsenvaltion toimivaltainen viranomainen peruuttaa lentokelpoisuustodistuksen määräajaksi tai pysyvästi, jos se saa todisteita siitä, että jotkin kohdassa 21A.181(a) määrätyt ehdot eivät täyty.
                           
                        
                              b)
                           
                           
                              Rekisterijäsenvaltion toimivaltainen viranomainen ilmoittaa lentokelpoisuustodistuksen tai rajoitetun lentokelpoisuustodistuksen määräajaksi tai pysyvästi peruuttaessaan syyt, joiden vuoksi todistus peruutetaan määräajaksi tai pysyvästi, ja ilmoittaa todistuksen haltijalle sen valitusoikeudesta.”
                           
                        
            
                  20)
               
               
                  Korvataan luvun B alaluku P seuraavasti:
                  ”ALALUKU P –   ILMAILULUPA
                  21B.520   Tarkastaminen
                  
                              a)
                           
                           
                              Toimivaltaisen viranomaisen tulee toteuttaa ilmailuluvan myöntämisen tai peruuttamisen kannalta riittävät tarkastukset.
                           
                        
                              b)
                           
                           
                              Toimivaltaisen viranomaisen tulee laatia arviointimenettelyt, joihin sisältyvät vähintään seuraavat osat:
                              
                                          1)
                                       
                                       
                                          hakijan hakukelpoisuuden arviointi,
                                       
                                    
                                          2)
                                       
                                       
                                          hakemuksen kelpoisuuden arviointi,
                                       
                                    
                                          3)
                                       
                                       
                                          hakemuksen mukana saatujen asiakirjojen arviointi,
                                       
                                    
                                          4)
                                       
                                       
                                          ilma-aluksen tarkastaminen,
                                       
                                    
                                          5)
                                       
                                       
                                          lento-olosuhteiden hyväksyntä kohdan 21A.710(b) mukaisesti.
                                       
                                    
                        21B.525   Ilmailulupien myöntäminen
                  Toimivaltainen viranomainen myöntää ilmailuluvan (EASA 20a -lomake, katso liite) tultuaan vakuuttuneeksi siitä, että asiaa koskevia luvun A alaluvun P vaatimuksia noudatetaan.
                  21B.530   Ilmailulupien peruuttaminen
                  
                              a)
                           
                           
                              Toimivaltainen viranomainen peruuttaa ilmailuluvan, jos se saa todisteita siitä, että jotkin kohdassa 21A.723(a) säädetyt ehdot eivät täyty.
                           
                        
                              b)
                           
                           
                              Toimivaltainen viranomainen ilmoittaa ilmailuluvan peruuttaessaan syyt, joiden vuoksi lupa peruutetaan, ja ilmoittaa todistuksen haltijalle sen valitusoikeudesta.
                           
                        21B.545   Tietojen säilyttäminen
                  
                              a)
                           
                           
                              Toimivaltaisen viranomaisen tulee perustaa tietojärjestelmä, jonka avulla jokaisen ilmailuluvan myöntämiseen tai peruuttamiseen liittyvä menettely pystytään selvittämään riittävän tarkasti.
                           
                        
                              b)
                           
                           
                              Järjestelmään tulee tallentaa ainakin seuraavat tiedot:
                              
                                          1)
                                       
                                       
                                          hakijan toimittamat asiakirjat,
                                       
                                    
                                          2)
                                       
                                       
                                          tarkastuksen aikana laaditut asiakirjat, joissa todetaan kohdassa 21B.520(b) määritettyihin asioihin liittyvät toimet ja niiden lopputulokset, ja
                                       
                                    
                                          3)
                                       
                                       
                                          jäljennös ilmailuluvasta.
                                       
                                    
                        
                              c)
                           
                           
                              Tiedot tulee säilyttää vähintään kuuden vuoden ajan sen jälkeen, kun ilmailuluvan voimassaolo on päättynyt.”
                           
                        
            
                  21)
               
               
                  Korvataan liiteluettelo seuraavasti:
                  
                               
                           
                           
                              ”Liite I – EASA 1 -lomake, huolto- ja valmistustodistus
                           
                        
                               
                           
                           
                              Liite II – EASA 15a -lomake, lentokelpoisuuden tarkastustodistus
                           
                        
                               
                           
                           
                              Liite III – EASA 20a -lomake, lupa ilmailuun
                           
                        
                               
                           
                           
                              Liite IV – EASA 20b -lomake, lupa ilmailuun (hyväksytyn organisaation myöntämä)
                           
                        
                               
                           
                           
                              Liite V – EASA 24 -lomake, rajoitettu lentokelpoisuustodistus
                           
                        
                               
                           
                           
                              Liite VI – EASA 25 -lomake, lentokelpoisuustodistus
                           
                        
                               
                           
                           
                              Liite VII – EASA 45 -lomake, melutodistus
                           
                        
                               
                           
                           
                              Liite VIII – EASA 52 -lomake, ilma-aluksen vaatimustenmukaisuusilmoitus
                           
                        
                               
                           
                           
                              Liite IX – EASA 53 -lomake, huoltotodiste
                           
                        
                               
                           
                           
                              Liite X – EASA 55 -lomake, tuotanto-organisaation hyväksymistodistus
                           
                        
                               
                           
                           
                              Liite XI – EASA 65 -lomake, hyväksymiskirje (Tuotanto ilman tuotanto-organisaation hyväksyntää)”
                           
                        
            
                  22)
               
               
                  Korvataan EASA 20 -lomake seuraavasti:”
                     ”
            
                  23)
               
               
                  Lisätään EASA 20b -lomake seuraavasti:”
                     ”
            
                  24)
               
               
                  Korvataan EASA 55 -lomakkeen sivu B seuraavasti:”
                     ”